钦定古今图书集成/明伦汇编/氏族典/第264卷 > 王宗昱
## 钦定古今图书集成/明伦汇编/氏族典/第264卷 > 王宗昱

按《十国春秋》，前蜀王宗昱，不知其世系所出，《高祖录》
为假子，赐姓名，与诸子等。历官天雄节度使同平章
事。光天时，充西面招讨副使。是岁进攻陇州，不克。明
年，同王宗俦等伐岐，屯兵秦川，俄进秩兼侍中。后主
东游，会唐师入寇，以宗昱领招讨使，逆战于三泉，为
唐将康延孝所败，后降唐。